הלוויות של אז
פעם סדרו למתים הלוויות באמת ; פעם היו חברים נהנים מהמת ; בין קרובי הנפטר שוכב במיטה ; באדיבות הזמינוך לבכות בצוותא ; אך הבריות של היום כבר אינם אותו סוג ; רק לעצמם הם שומרים את כל התענוג ; זאת הסיבה שהיום במעט הלוויות ; יש כמה חוויות ; כמו שצריך להיות ; למה היום למת ; כבר לא נותנים לחיות? ; איפה הן ההלוויות של אז ; והגופות, הגופות עגולות ויפות ; בלי אף קמט במצח ; איפה הם הארונות של אז ; שנגרים נפלאים הכינום לפגרים ; שיחזיקו לנצח ; אם המשפחה ירשה ממון ; אז על חשבון הברון המוטל בארון ; היא הזמינה, בלי אומר, ; יין להמון ובלי שום היסוסים ; יין גם לקברן, לסוסים ולכומר ; כמה חבל ששוב ; כל זה אינו חשוב ; שוב לא נראה יותר הלוויה הגונה!; אלה היו הלוויות נפלאות במינן ; כשהנפטר עוד היה באמת בר-מינן ; למה היום דוהרים לקבורה כחמור ; במהלך רביעי במכונית המוטור? ; ככה נגזל מן הז"ל המראה המקסים, ; איך היורשים בוססים לצדי הסוסים ; רק השבוע עברה לוויה ארורה ; התנגשה במונית - כמה זה חסכוני ; כי במקום את יחיד ; הייתה הלוויה המונית ; תנו הלוויה חגיגית בסגנון הישן ; פה נתאבד בגיגית או באש ועשן ; ובכלל יתכן שנחליט לא למות ; אם לא נשיג הלוויה בתכלית השלמות ; שידידינו יוכלו להגיד בקנאה ; מהלוויה שכזו יש פשוט הנאה ; פעם, אדם רציני שחטף לו שבץ, ; כדי למות כרצונו ; את כספו הוא קבץ ; ממאמץ קפץ ; מעל לקורקבנו ; איפה הן ההלוויות של אז...; 